LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO 2024 M. SPALIO 7 D. ĮSAKYMO NR. V-976 „DĖL LIETUVOS RESPUBLIKOS SVEIKATOS APSAUGOS MINISTRO 2015 M. GEGUŽĖS 26 D. ĮSAKYMO NR. V-657 „DĖL ELEKTRONINĖS SVEIKATOS PASLAUGŲ IR BENDRADARBIAVIMO INFRASTRUKTŪROS INFORMACINĖS SISTEMOS NAUDOJIMO TVARKOS APRAŠO PATVIRTINIMO“ PAKEITIMO“ PAKEITIMO

2024 m. gruodžio 30 d. Nr. V-1352

Vilnius

P a k e i č i u Lietuvos Respublikos sveikatos apsaugos ministro 2024 m. spalio 7 d. įsakymą Nr. V-976 „Dėl Lietuvos Respublikos sveikatos apsaugos ministro 2015 m. gegužės 26 d. įsakymo Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“ pakeitimo“:

1. Pakeičiu nurodytą įsakymą ir jį išdėstau nauja redakcija (nurodytu įsakymu nauja redakcija išdėstytas Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašas nauja redakcija nedėstomas):

„LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO 2015 M. GEGUŽĖS 26 D. ĮSAKYMO NR. V-657 „DĖL ELEKTRONINĖS SVEIKATOS PASLAUGŲ IR BENDRADARBIAVIMO INFRASTRUKTŪROS INFORMACINĖS SISTEMOS NAUDOJIMO TVARKOS APRAŠO PATVIRTINIMO“ PAKEITIMO

1. P a k e i č i u Lietuvos Respublikos sveikatos apsaugos ministro 2015 m. gegužės 26 d. įsakymą Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“ ir jį išdėstau nauja redakcija:

„LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL ELEKTRONINĖS SVEIKATOS PASLAUGŲ IR BENDRADARBIAVIMO INFRASTRUKTŪROS INFORMACINĖS SISTEMOS NAUDOJIMO TVARKOS APRAŠO PATVIRTINIMO

Siekdamas įgyvendinti Lietuvos Respublikos sveikatos sistemos įstatymo 131 straipsnio 1 ir 3 dalis, vadovaudamasis Elektroninės sveikatos paslaugų ir bendradarbiavimo infrastruktūros informacinės sistemos nuostatų, patvirtintų Lietuvos Respublikos Vyriausybės 2011 m. rugsėjo 7 d. nutarimu Nr. 1057 „Dėl Elektroninės sveikatos paslaugų ir bendradarbiavimo infrastruktūros informacinės sistemos nuostatų patvirtinimo“, 14.4 papunkčiu:

1. Tvirtinu Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašą (pridedama).

2. Nustatau, kad:

2.1. visos Lietuvos nacionalinės sveikatos sistemos asmens sveikatos priežiūros įstaigos Elektroninės sveikatos paslaugų ir bendradarbiavimo infrastruktūros informacinėje sistemoje, vadovaudamosi šiuo įsakymu patvirtinto Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo nustatyta tvarka, turi tvarkyti duomenis (išskyrus psichikos sveikatos duomenis (psichikos sveikatos duomenimis nelaikoma informacija, susijusi su vaistinio preparato išrašymu e. recepte), susijusius su ambulatorinio apsilankymo aprašymu, stacionaro epikrize, e. recepto išrašymu, vaiko gimimo pažymėjimu, medicininiu mirties liudijimu, vairuotojo sveikatos patikrinimo medicinine pažyma, mokinio sveikatos pažymėjimu, siuntimu konsultacijai, tyrimams, gydymui, atsakymu į siuntimą konsultacijai, tyrimams, gydymui, diagnostinio tyrimo aprašymu, vakcinacijos įrašu, asmens privalomojo sveikatos tikrinimo kortele, laboratorinių tyrimų užsakymais ir atsakymais, vaistinės – duomenis, susijusius su vaistinių preparatų, medicinos priemonių ir kompensuojamųjų medicinos pagalbos priemonių išdavimu (pardavimu), o ūkio subjektai – duomenis, susijusius su kompensuojamųjų medicinos pagalbos priemonių išdavimu (pardavimu);

2.2. duomenys, susiję su pranešimu apie pirmą kartą nustatytą onkologinės ligos diagnozę, greitosios medicinos pagalbos duomenų tvarkymu, nustatytu (įtariamu) infekciniu susirgimu ar būkle, asmens psichikos sveikatos istorija, psichikos ir elgesio sutrikimų, vartojant narkotines ir psichotropines medžiagas, statistine apskaita, visose asmens sveikatos priežiūros įstaigose turi būti tvarkomi elektroniniu būdu nuo 2025 m. gegužės 1 d.;

2.3. duomenys, susiję su ambulatorinės slaugos paslaugų namuose teikimu, visose asmens sveikatos priežiūros įstaigose turi būti tvarkomi elektroniniu būdu nuo 2025 m. birželio 1 d.;

2.4. duomenys, susiję su nėščiųjų sveikatos priežiūra, akinių lęšių skyrimu ir išdavimu, visose asmens sveikatos priežiūros įstaigose turi būti tvarkomi elektroniniu būdu nuo 2025 m. liepos 1 d.;

2.5. duomenys, susiję su dantų formule, visose asmens sveikatos priežiūros įstaigose turi būti tvarkomi elektroniniu būdu nuo 2025 m. spalio 1 d.;

2.6. duomenys, susiję su gimdyvių ir naujagimių sveikatos priežiūra, visose asmens sveikatos priežiūros įstaigose turi būti tvarkomi elektroniniu būdu nuo 2026 m. kovo 30 d.

3. Pavedu įsakymo vykdymą kontroliuoti viceministrui pagal veiklos sritį.“

2. N u s t a t a u, kad šis įsakymas įsigalioja 2025 m. gegužės 1 d.“

2. P a k e i č i u nurodytu įsakymu nauja redakcija išdėstytą Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašą ir priedą išdėstau nauja redakcija (pridedama).

Sveikatos apsaugos ministrė	Marija Jakubauskienė

Elektroninės sveikatos paslaugų ir

bendradarbiavimo infrastruktūros informacinės

sistemos naudojimo tvarkos aprašo

priedas

ELEKTRONINĖS SVEIKATOS IR PASLAUGŲ BENDRADARBIAVIMO INFRASTRUKTŪROS INFORMACINĖS SISTEMOS ELEKTRONINIŲ MEDICINOS DOKUMENTŲ SĄRAŠAS

Nr.	Kodas	Elektroninio medicinos dokumento pavadinimas	Nuoroda į teisės aktą, kuriame nurodyti elektroninio medicinos dokumento duomenys	Elektroninio medicinos dokumento teikimas į Elektroninę sveikatos paslaugų ir bendradarbiavimo infrastruktūros informacinę sistemą
1.	E003	Stacionaro epikrizė	Įsakymas Nr. V-120	Privalomas
2.	E025	Ambulatorinio apsilankymo aprašymas	Įsakymas Nr. V-120	Privalomas
3.	E030	Asmens psichikos sveikatos istorija	Įsakymas Nr. V-120	Privalomas nuo 2025 m. gegužės 1 d.
4.	E027	Siuntimas konsultacijai, tyrimams, gydymui	Įsakymas Nr. V-120	Privalomas
5.	E027-ats	Atsakymas į siuntimą konsultacijai, tyrimams, gydymui	Įsakymas Nr. V-120	Privalomas
6.	E027-va	Medicininio vaizdo diagnostinis aprašymas	-	Privalomas
7.	E063	Vakcinacijos įrašas	Įsakymas Nr. V-120	Privalomas
8.	E200/a	Siuntimas laboratoriniam tyrimui ir tyrimo rezultatai	Įsakymas Nr. V-120	Privalomas
9.	E058	Pranešimas apie nustatytą (įtariamą) infekcinį susirgimą ar būklę	Įsakymas Nr. 515	Privalomas nuo 2025 m. gegužės 1 d.
10.	E043	Dantų formulė	-	Privalomas nuo 2025 m. spalio 1 d.
11.	E090/a	Pranešimas apie pirmą kartą nustatytą onkologinės ligos diagnozę	Įsakymas Nr. V-120	Privalomas nuo 2025 m. gegužės 1 d.
12.	E025-5/a	Psichikos ir elgesio sutrikimų, vartojant narkotines ir psichotropines medžiagas, statistinės apskaitos duomenų aprašas	Įsakymas Nr. V-120, Įsakymas Nr. V-636	Privalomas nuo 2025 m. gegužės 1 d.
13.	F110/a	Greitosios medicinos pagalbos kvietimo kortelė	Įsakymas Nr. V-1234	Privalomas nuo 2025 m. gegužės 1 d.
14.	EREC01	Elektroninis receptas	Įsakymas Nr. 112	Privalomas
15.	EVAI01	Elektroninis vaistinio preparato, medicinos priemonės ir kompensuojamosios medicinos pagalbos priemonės išdavimo (pardavimo) dokumentas	Įsakymas Nr. 112	Privalomas
16.	E103-1	Vaiko gimimo pažymėjimas	Nutarimas Nr. 1400	Privalomas
17.	E047	Privalomo sveikatos patikrinimo medicininė pažyma	Įsakymas Nr. 301	Privalomas, kai ESPBI IS buvo suformuota darbdavio ar jo įgalioto atstovo E047 forma
18.	E048	Asmens medicininė knygelė (sveikatos pasas)	Įsakymas Nr. 301	Privalomas, kai ESPBI IS buvo suformuota darbdavio ar jo įgalioto atstovo E048 forma
19.	E049	Asmens privalomojo sveikatos tikrinimo kortelė	-	Privalomas
20.	E083-1	Vairuotojo sveikatos patikrinimo medicininė pažyma	Įsakymas Nr. 301	Privalomas
21.	E106	Medicininis mirties liudijimas	Įsakymas Nr. V-667	Privalomas
22.	E106-2-1	Medicininis perinatalinės mirties liudijimas	Įsakymas Nr. V-667	Privalomas
23.	E027-1	Mokinio sveikatos pažymėjimas	Įsakymas Nr. V-951	Privalomas
24.	E113-ND	Nėštumo duomenys, anamnezė	Įsakymas Nr. V-1149, (atitinka „Nėščiosios kortelėje“ pateiktus duomenis)	Privalomas nuo 2025 m. liepos 1 d.
25.	E113-RV	Rizikos veiksniai

Privalomas nuo 2025 m. liepos 1 d.
26.	E113-AP	Nėščiosios ambulatorinio apsilankymo aprašymas

Privalomas nuo 2025 m. liepos 1 d.
27.	E113-TP	Tyrimai ir procedūros nėštumo metu

Privalomas nuo 2025 m. liepos 1 d.
28.	E113-UG	Vaisiaus ultragarsinis tyrimas

Privalomas nuo 2025 m. liepos 1 d.
29.	E003-1/a	Nėštumo nutrūkimo / nutraukimo patvirtinimo aktas	Įsakymas Nr. V-1149	Privalomas nuo 2025 m. liepos 1 d.
30.	E096-NT	Nėščiosios tyrimas, gimdymo priežiūros planas, paskyrimai	Įsakymas Nr. V-1149 (atitinka „Nėštumo ir gimdymo istorijoje“ pateiktus duomenis)	Privalomas nuo 2026 m. kovo 30 d.
31.	E096-AN	Nėštumo, gimdymo ar pogimdyminiu laikotarpio arti netekties ir netekties atvejai

Privalomas nuo 2026 m. kovo 30 d.
32.	E096-PART	Partograma

Privalomas nuo 2026 m. kovo 30 d.
33.	E096-GE	Gimdymo eiga

Privalomas nuo 2026 m. kovo 30 d.
34.	E096-CPO	Cezario pjūvio operacijos protokolas

Privalomas nuo 2026 m. kovo 30 d.
35.	E096-N	Naujagimis (-iai)

Privalomas nuo 2026 m. kovo 30 d.
36.	E096-PTKL	Pagalbos teikimo kontrolinis lapas

Privalomas nuo 2026 m. kovo 30 d.
37.	E097-NPA	Naujagimio pirma apžiūra	Įsakymas Nr. V-1149 (atitinka „Naujagimio raidos istorijoje“ pateiktus duomenis)	Privalomas nuo 2026 m. kovo 30 d.
38.	E097-AT	Atlikti tikrinimai

Privalomas nuo 2026 m. kovo 30 d.
39.	E097-GD	Gydytojo dienynas

Privalomas nuo 2026 m. kovo 30 d.
40.	E097-TS	Tėvų sutikimas dėl naujagimiui atliekamų procedūrų

Privalomas nuo 2026 m. kovo 30 d.
41.	E010-MPN	Negyvagimio / naujagimio mirties atvejo priežasčių nagrinėjimas	Įsakymas Nr. V-1149 (atitinka „Nėščiosios ir negyvagimio kortelėje“ pateiktus duomenis	Privalomas nuo 2026 m. kovo 30 d.
42.	E-ASPN-1	Ambulatorinių slaugos paslaugų namuose poreikio vertinimo klausimynas	Įsakymas Nr. V-1026	Privalomas nuo 2025 m. birželio 1 d.
43.	E-ASPN-2	Paciento sveikatos būklės vertinimo lapas	Įsakymas Nr. V-1026	Privalomas nuo 2025 m. birželio 1 d.
44.	E-ASPN-3	Paciento slaugos ir priežiūros planas	Įsakymas Nr. V-1026	Privalomas nuo 2025 m. birželio 1 d.
45.	E-ASPN-4	Paciento veiklos ir namų aplinkos vertinimo lapas	Įsakymas Nr. V-1026	Pasirinktinis nuo 2025 m. birželio 1 d.

Sutrumpinimai:

Įsakymas Nr. V-120 – Lietuvos Respublikos sveikatos apsaugos ministro 2014 m. sausio 27 d. įsakymas Nr. V-120 „Dėl privalomų sveikatos statistikos apskaitos ir kitų tipinių formų, privalomų sveikatos statistikos ataskaitų formų ir privalomų elektroninių medicinos dokumentų duomenų rinkinių aprašų patvirtinimo“;

Įsakymas Nr. 515 – Lietuvos Respublikos sveikatos apsaugos ministro 1999 m. lapkričio 29 d. įsakymas Nr. 515 „Dėl Sveikatos priežiūros įstaigų veiklos apskaitos ir atskaitomybės tvarkos“;

Įsakymas Nr. V-636 – Lietuvos Respublikos sveikatos apsaugos ministro 2007 m. rugpjūčio 1 d. įsakymas Nr. V-636 „Dėl Asmenų, kurie kreipiasi į asmens sveikatos priežiūros įstaigas dėl psichikos ir elgesio sutrikimų, vartojant narkotines ir psichotropines medžiagas, stebėsenos tvarkos aprašo patvirtinimo“;

Įsakymas Nr. V-1234 – Lietuvos Respublikos sveikatos apsaugos ministro 2013 m. gruodžio 20 d. įsakymas Nr. V-1234 „Dėl Kortelės Nr. 110/a „Greitosios medicinos pagalbos kvietimo kortelė“ duomenų sąrašo ir jos pildymo, pateikimo ir tikslinimo taisyklių patvirtinimo“;

Įsakymas Nr. 112 – Lietuvos Respublikos sveikatos apsaugos ministro 2002 m. kovo 8 d. įsakymas Nr. 112 „Dėl Receptų rašymo ir vaistinių preparatų, medicinos priemonių (medicinos prietaisų) ir kompensuojamųjų medicinos pagalbos priemonių išdavimo (pardavimo) vaistinėse gyventojams ir popierinių receptų saugojimo, išdavus (pardavus) vaistinius preparatus, medicinos priemones (medicinos prietaisus) ir kompensuojamąsias medicinos pagalbos priemones vaistinėje, taisyklių patvirtinimo“;

Nutarimas Nr. 1400 – Lietuvos Respublikos Vyriausybės 2001 m. lapkričio 26 d. nutarimas Nr. 1400 „Dėl Pažymėjimo apie vaiko gimimą išdavimo tvarkos patvirtinimo“;

Įsakymas Nr. 301 – Lietuvos Respublikos sveikatos apsaugos ministro 2000 m. gegužės 31 d. įsakymas Nr. 301 „Dėl profilaktinių sveikatos tikrinimų sveikatos priežiūros įstaigose“;

Įsakymas Nr. V-667 – Lietuvos Respublikos sveikatos apsaugos ministro 2014 m. birželio 9 d. įsakymas Nr. V-667 „Dėl Medicininio mirties liudijimo formų ir jų pildymo taisyklių patvirtinimo“;

Įsakymas Nr. V-951 – Lietuvos Respublikos sveikatos apsaugos ministro 2004 m. gruodžio 24 d. įsakymas Nr. V-951 „Dėl elektroninės statistinės apskaitos formos E027-1 „Mokinio sveikatos pažymėjimas“ patvirtinimo“;

Įsakymas Nr. V-1149 – Lietuvos Respublikos sveikatos apsaugos ministro 2016 m. spalio 7 d. įsakymas Nr. V-1149 „Dėl privalomų akušerijos, ginekologijos ir neonatologijos sveikatos statistikos apskaitos formų patvirtinimo“;

Įsakymas Nr. V-1026 – Lietuvos Respublikos sveikatos apsaugos ministro 2007 m. gruodžio 14 d. įsakymas Nr. V-1026 „Dėl Ambulatorinių slaugos paslaugų namuose teikimo reikalavimų ir šių paslaugų apmokėjimo tvarkos aprašo patvirtinimo“.

_______________